**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 459 /2018**

**ΑΔΑ:** ΨΒ60ΩΨΑ-Ο3Θ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 50ο/2018 Της 11Ης ΣΕΠΤΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού 4 επιτροπής διαγωνισμού για την δαπάνη: Δαπάνες ετήσιας Τουριστικής Προβολής του Δήμου Αρταίων – Διαδικασία Διαπραγμάτευσης ’’**

Στην Άρτα, σήμερα, 11-09-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **21301/11-09-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (8) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Κοσμάς Ηλίας**  **6. Παπαϊωάννου Κων/νος**  **7. Λιλής Γεώργιος**   1. **Βασιλάκη –Μητρογιώρου**   **Βικτωρία** | **ΑΠΟΝΤΕΣ**   1. **Ζέρβας Κων-νος** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρικλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης.

Ο κ. Πρόεδρος εισηγούμενος το 2ο τακτικό θέμα: **Έγκριση ή μη πρακτικού 4 επιτροπής διαγωνισμού για την δαπάνη: Δαπάνες ετήσιας Τουριστικής Προβολής του Δήμου Αρταίων – Διαδικασία Διαπραγμάτευσης** έθεσε υπόψη της Επιτροπής το από 28-8-2018 πρακτικό της Επιτροπής διαγωνισμού το οποίο έχει ως εξής: Στην Άρτα, την 28η Αυγούστου 2018, ημέρα Τρίτη και ώρα 10.00 π.μ. συνήλθε σε τακτική συνεδρίαση στο Δημοτικό Κατάστημα**,** η Επιτροπή Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών η οποία συγκροτήθηκε με την υπ’ αριθμόν 9/2018 (ΑΔΑ: 7ΧΙΣΩΨΑ-96Ψ) απόφαση της Οικονομικής Επιτροπής, προκειμένου να εξετάσει τις προσφορές στο πλαίσιο της απευθείας διαπραγμάτευσης χωρίς προηγούμενη δημοσίευση όπως ορίζεται στην αριθμ. 12028/23-05-2018 διακήρυξη του Δημάρχου Αρταίων για τον ανοικτό ηλεκτρονικό διαγωνισμό που αφορά στις «Δαπάνες Ετήσιας Τουριστικής Προβολής Δήμου Αρταίων» για το έτος 2018, αποφασίστηκε με την υπ. αρ. 380/2018 απόφαση Δ.Σ. του Δήμου Αρταίων και γνωστοποιήθηκε με την υπ.αρ. 19241/13-8-2018 ανακοίνωση του Δήμου Αρταίων.

Στη συνεδρίαση της επιτροπής ήταν παρόντες:

1. Αρκουμάνης Θανάσης, Πρόεδρος
2. Κομηλάγιου Δήμητρα, μέλος
3. Τυρολόγου Αλεξάνδρα, μέλος

Κατά την έναρξη της διαδικασίας και αφού παρήλθε το νόμιμα ορισμένο χρονικό διάστημα τα μέλη της Επιτροπής διαπίστωσαν ότι δεν προσήλθε κανένας ενδιαφερόμενος προκειμένου να υποβάλει προσφορά για τις ενότητες του διαγωνισμού οι οποίες είχαν κηρυχθεί άγονες και για τις οποίες ακολουθήθηκε η εν λόγω διαδικασία (ενότητες 1, 2, 3 και 4). Για το λόγο αυτό η Επιτροπή,

**Γνωμοδοτεί**

Για την κήρυξη της διαδικασίας της διαπραγμάτευσης χωρίς προηγούμενη δημοσίευση ως άγονης και την προσφυγή στη διαδικασία της απευθείας ανάθεσης όσον αφορά στο αντικείμενο των αντίστοιχων ενοτήτων του εν λόγω διαγωνισμού, ήτοι:

1. Ενότητα 1: Μεταφορά tour operators/bloggers/δημοσιογράφων
2. Ενότητα 2: Φιλοξενία tour operators/bloggers/δημοσιογράφων
3. Ενότητα 3: Σίτιση tour operators/bloggers/δημοσιογράφων
4. Ενότητα 4: Μετακίνηση εκπροσώπων Δήμου Αρταίων για παρουσιάσεις σε άλλες πόλεις.

Ακολούθησε διαλογική συζήτηση και ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: το Δ.Κ.Κ.3463/2006, το ν. 3852/2010 ν. 4412/2016 και το από 28-8-2018 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 28-8-2018 πρακτικό **4** διαγωνισμού για τη δαπάνη**: Δαπάνες ετήσιας Τουριστικής Προβολής Δήμου Αρταίων– Διαδικασία Διαπραγμάτευσης**  ως κατωτέρω:

1.Την κήρυξη της διαδικασίας της διαπραγμάτευσης χωρίς προηγούμενη δημοσίευση ως άγονης και την προσφυγή στη διαδικασία της απευθείας ανάθεσης όσον αφορά στο αντικείμενο των αντίστοιχων ενοτήτων του εν λόγω διαγωνισμού , ήτοι:

1. Ενότητα 1: Μεταφορά tour operators/bloggers/δημοσιογράφων
2. Ενότητα 2: Φιλοξενία tour operators/bloggers/δημοσιογράφων
3. Ενότητα 3: Σίτιση tour operators/bloggers/δημοσιογράφων
4. Ενότητα 4: Μετακίνηση εκπροσώπων Δήμου Αρταίων για παρουσιάσεις σε άλλες πόλεις.

**Β.** Παραπέμπει το θέμα στο Δημοτικό Συμβούλιο για τις παραπέρα δικές του ενέργειες.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 459 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*